Covid-19-statistieke: Herstelkoers op 91,7%(Argieffoto) Suid-Afrika se herstelkoers van Covid-19 het teen Donderdagaand op 91,7% gestaan. Altesaam 732 414 gevalle van die virus is bevestig en 671 579 mense het reeds herstel. Dr. Zweli Mkhize, minister van gesondheid, sê 1 866 nuwe gevalle van die virus bevestig is. Nog 92 Covid-19-verwante sterftes is bevestig. Hiervan is 27 in die Oos-Kaap, sewe in Gauteng, 17 in die Vrystaat, vier in KwaZulu-Natal, een in Mpumalanga, 23 in Noordwes, agt in die Noord-Kaap en vyf in die Wes-Kaap. Dit bring die algehele sterftesyfer op 19 677 te staan Mkhize sê uit die 92 nuwe sterftes wat aangemeld is, het 23 oor die afgelope 24-48 uur plaasgevind. Vier van dié sterftes was in die Vrystaat, nege in die Oos-Kaap, vyf in Gauteng, een in die Noord-Kaap en vier in die Wes-Kaap. Uit die 23 942 nuwe toetse wat sedert die vorige verslag gedoen is, is 64% in die private sektor gedoen. Tot op hede is meer as 4,9 miljoen reeds vir die virus getoets. Gauteng (31,4%), KwaZulu-Natal (16,9%) en die Wes-Kaap (16,2%) het steeds die meeste gevalle. Die meeste aktiewe gevalle is tans in die Vrystaat (10 942).